माटी का मोल–भाव करने वाला जब प्रत्युत्तर में अनपेक्षित रूप से सस्ते शरीर का गहरा कटाक्ष सुनता है तो उसके चेहरे पर जैसे कालिख पुत जाती है और वह पाँच का नोट थमा ग्वालन झोले में डाल भीड़ का हिस्सा बन जाता है। यहाँ पर शोषक की जो शर्म है ,आज के जमाने में तो वह बेशर्मी का हिस्सा बन चुकी है। अब तो करोड़ों का घोटाला करने वाला शान से मुस्कुराता हुआ फोटो उतरवाता रहता है। देश में सांस्कृतिक पतन की यह पराकाष्ठा है।